Kazım Özalp

Kâzım Fikri Özalp (17 shkurt 1882 - 6 qershor 1968) ishte një oficer ushtarak, politikan dhe një nga figurat kryesore në Luftën e Pavarësisë Turke.

 Biografia 
I lindur në Köprülü (tani Veles, Maqedonia e Veriut), në Vilajetin e Kosovës të Perandorisë Osmane në një familje shqiptare, Kâzım Fikri mbaroi shkollën ushtarake osmane në vitin 1902 dhe përfundoi Kolegjin e Luftës në vitin 1905. Kâzım Özalp ishte i përfshirë në Incidentin e 31 marsit më 1909. Ai ishte një komandant ushtarak gjatë Luftërave Ballkanike. Në vitin 1917, ai u gradua në gradën e kolonelit. Ai ishte një nga komandantët ushtarakë që organizoi grupe rezistence kundër pushtimit të Izmirit. Gjatë Luftës të Pavarësisë Turke, ai luftoi në disa fronte. Në vitin 1921, Kâzım Özalp u gradua në gradën e gjeneralit për suksesin e tij në Betejën e Sakarjës. Pasi Rebelimi i Shejh Said u nënshtrua, ai kontribuoi në Raportin për Reformën e Lindjes, i cili këshilloi krijimin e Inspektoriateve të Përgjithshme në provincat lindore të Turqisë dhe shtypjen e elitës kurde në rajon.

Tashmë anëtar i mandatit të parë të parlamentit të Republikës së sapokrijuar si deputet nga Provinca Ballëkesir, Kâzım Fikri shërbeu si Ministër i Mbrojtjes në disa kabinete nga 1921 deri në 1925, dhe më vonë nga 1935 deri më 1939. Ai u zgjodh Kryetar i Asamblesë së Madhe Kombëtare Turke nga 1924 deri në 1935. Në vitin 1950, ai u zgjodh në parlament si deputet nga Provinca Van. Ai u tërhoq nga politika aktive në vitin 1954. Ai u përfol se ishte bektashian ndoshta për shkak të kundërshtimit të tij ndaj vendimit për mbylljen e qendrave bektashiane (Teqeja).

Kâzım Özalp shkroi kujtimet e tij në librin e tij Milli Mücadele ("Lufta Kombëtare"). Ai vdiq më 6 qershor 1968 në Ankara. Eshtrat e tij u transferuan në Varrezat Shtetërore Turke.

 Referime 

Kategoria:Lindje 1882
Kategoria:Vdekje 1968
Kategoria:Politikanë të Partisë Republikane Popullore
Kategoria:Ministra të Mbrojtjes Kombëtare të Turqisë
Kategoria:Ministra të Qeverisë së Turqisë
Kategoria:Kryetarë të Asamblesë së Madhe Kombëtare të Turqisë
Kategoria:Turq me prejardhje shqiptare